ג'יימס בלאנט

ג'יימס הילייר בלאנט (באנגלית: James Blunt; נולד ב-22 בפברואר 1974) הוא זמר-יוצר בריטי. בלאנט נולד בבית חולים צבאי בווילטשיר שבאנגליה. בילדותו גר בלאנט באנגליה, בקפריסין ובגרמניה, מאחר שאביו היה טייס בצבא הבריטי. אביו של בלאנט החדיר לו את האהבה לטיסה, ובגיל 16 הוא הוציא רישיון טיס. הוא למד באוניברסיטת בריסטול, וב-1996 סיים את התואר בסוציולוגיה. בנוסף, הוא שימש כקצין ברגימנט משמר החיים בצבא הבריטי. בשנת 1999 התנדב בלאנט לשרת במלחמת קוסובו כחלק מכוח סיור של רגימנט הכחולים והמלכותיים. כחלק ממשימות הייצוג המלכותיות של יחידות משמר הפרשים בלאנט שימש כשומר ארון הקבורה בתהלוכת הלוויה של המלכה אליזבת בווס-ליון ב-2002. כילד, לקח בלאנט שיעורי פסנתר וכינור, אך החשיפה הראשונה שלו למוזיקה פופולרית הייתה בבית הספר "Harrow". הוא החל לנגן בגיטרה ולכתוב שירים בגיל 14. ג'יימס בלאנט מערב בסגנונו פופ ורוק. מעבר ליכולתו הקולית המרשימה ויכולתו להגיע לצלילים גבוהים, מנגן בלאנט במגוון כלי נגינה, ובהם פסנתר, גיטרה, אורגן חשמלי, ומרימבה. ב-2002, עזב בלאנט את הצבא, וחתם בחברת התקליטים "EMI". לאחר מכן נחתם ב-"Custard Records" והקליט את אלבומו הראשון "Back to Bedlam" בלוס אנג'לס. האלבום יצא באוקטובר 2004 והסינגל הראשון מתוכו היה "High". אף על פי שהיה מוכר בבריטניה עוד קודם, הגיע פרסומו העולמי עם הסינגל השלישי, "You're Beautiful" ("את יפה"), שכבש את פסגת מצעדי הפזמונים באירופה ובארצות הברית בשנת 2005. הסינגל הגיע למקום הראשון בבילבורד הוט 100 בארצות הברית ובלאנט היה למוזיקאי הבריטי הראשון שמגיע להישג זה מאז אלטון ג'ון בשנת 1997. בדצמבר 2009, ארבע שנים לאחר צאתו, קיבל האלבום מעמד של פי עשרה מאלבום פלטינה רגיל לאחר שמכר מעל לשלושה מיליון עותקים והיה לאלבום הנמכר ביותר של שנות האלפיים בבריטניה, ונכון להיום הוא מדורג במקום ה-16 בטבלת המכירות של כל האלבומים שיצאו אי פעם בבריטניה. הסינגל השני של בלאנט מאלבום זה היה "Goodbye My Lover" שזכה להצלחה מסחררת בכל רחבי העולם. השיר צולם בחדרה של השחקנית קארי פישר, שגם הייתה התרפיסטית שלו. האלבום מכר למעלה מ-11 מיליון עותקים ברחבי העולם. הוא קיבל את התואר אלבום זהב או פלטינה ב-25 מדינות. אלבום זה היה האלבום הנמכר ביותר בבריטניה בשנות ה-2000 (2000-2010). בשנת 2006 זכה בלאנט בשני טקס פרסי המוזיקה הבריטית (Brit Awards) והיה מועמד לחמישה פרסי גראמי. ב-7 ביולי 2007 השתתף בלאנט בלייב ארת' והופיע באצטדיון ומבלי בלונדון. האלבום השני של בלאנט, "All the Lost Souls", יצא ב-18 בספטמבר 2007. האלבום מכר 650,000 בשבוע הראשון ליציאתו. הסינגל הראשון מהאלבום היה "1973", והוא הפך ללהיט והגיע למקום הראשון במצעדים ב-7 מדינות. למרות היחס המעורב שקיבל מהקהל, האלבום הגיע למקום הראשון בכ־20 מדינות שונות. האלבום מכר מעל ארבעה מיליון עותקים ברחבי העולם וקיבל מעמד מכובד של פלטינה וזהב במדינות רבות. בנובמבר 2010 יצא לאור אלבומו השלישי של בלאנט, "Some Kind of Trouble". הסינגל הראשון מתוך האלבום, "Stay The Night", יצא לאור ב-25 באוקטובר 2010. האלבום הוקלט בין החודשים ינואר-ספטמבר 2010 בסטודיו הפרטי של בלאנט בלוס אנג'לס. בדומה לקודמו האלבום קיבל תגובות מעורבות, אך עם צאתו דורג במקום הרביעי במצעד האלבומים הבריטי. במצעד הבילבורד 200 האמריקאי הגיעי למקום ה-11. האלבום הפיק חמישה סינגלים, כשהסינגל הראשי "Stay The Night" הצליח ברחבי העולם והגיע בין היתר למקום ראשון בשווייץ ולעשרת הגדולים באוסטרליה, בבלגיה, בגרמניה, בהולנד ובאיטליה. האלבום הצליח בעיקר באירופה ובשנה לאחר צאתו עדיין כיכב במצעדי האלבומים בגרמניה (מקום 28), בשווייץ (מקום 24), בבלגיה (מקום 32) ובאוסטריה (מקום 58). אלבום האולפן הרביעי של בלאנט יצא לאור באוקטובר 2013, באלבום זה חזר לשתף פעולה עם המפיק של שני אלבומיו הראשונים – טום רות'רוק. הסינגל הראשון מתוך האלבום "Bonfire Heart" הביא לנקודת פתיחה מוצלחת, הוא זכה להצלחה עולמית והגיע למקומות גבוהים במצעדי הלהיטים בבריטניה, בארצות הברית, בגרמניה, בשווייץ, באוסטריה ועוד. גם הסינגל השני "Heart To Heart" מתוך האלבום זכה להשמעות רבות ולהצלחה במצעדי הלהיטים. האלבום מכר מאות אלפי עותקים ברחבי העולם והגיע למעמד פלטינה וזהב בשמונה מדינות שונות, בהן אוסטרליה, אוסטריה, קנדה, גרמניה, ניו זילנד, גרמניה ועוד. ב-19 בספטמבר 2014 התחתן בלאנט עם סופיה ולסלי. בנובמבר 2014 הוציא בלאנט אלבום השלמה לאלבום "Moon Landing", שנקרא "Moon Landing Apollo Edition", שכולל 5 שירים חדשים וגם אלבום הופעה DVD. ב-7 בפברואר 2015 הופיע בלאנט בהיכל מנורה מבטחים בתל אביב, בפני 10,000 צופים. ביוני 2015 השתתף בלאנט בתוכנית "X-פקטור אוסטרליה". ב-23 בינואר 2017 פרסם בלאנט בחשבון הפייסבוק שלו כי אלבומו החדש ייצא בתאריך 24 במרץ 2017. האלבום נקרא: "The afterlove". ב-28 באוגוסט 2019 הוציא בלאנט סינגל ראשון מתוך אלבום חדש. הסינגל נקרא "cold" והאלבום החדש, שנקרא "once upon a mind". האלבום יצא בתאריך 25 באוקטובר 2019. 2005: Back to Bedlam 2006: Chasing Time: The Bedlam Sessions (אלבום הופעה) 2007: All the Lost Souls 2010: Some Kind of Trouble 2013: Moon Landing 2014: Moon Landing Apollo Edition 2017: The afterlove 2019: Once Upon A Mind 2021: The Stars Beneath My Feet (2004–2021) (אלבום אוסף) 2005: Live from London/הופעה חיה בלונדון 2004: High 2005: Wisemen 2005: You're Beautiful 2005: Goodbye My Lover 2006: No Bravery 2007: 1973 2007: Same Mistake 2008: Carry You Home 2008: I Relly Want You 2008: Love Love Love 2008: Je Realise 2009: Primavera in anticipo (It Is My Song) 2010: Stay The Night 2011: So Far Gone 2011: If Time Is All I Have 2011: I'll Be Your Man 2011: Dangerous 2013: Bonfire Heart 2013: Miss America 2013: Satellites 2013: Face The Sun 2013: Blue On Blue 2013: Heart To Heart 2014: Postcards 2014: When I Find Love Again 2017: Love Me Better 2017: Time Of Our Lives 2017: OK 2019: Cold 2005 MTV Europe Music Awards - תגלית השנה. Q Awards - תגלית השנה. Digital Music Awards - ביצוע הפופ הטוב ביותר. 2006 NRJ Music Awards (צרפת) - תגלית השנה. BRIT Awards/פרסי המוזיקה הבריטית - אומן השנה וביצוע הפופ הטוב ביותר. ECHO Awards (גרמניה) - תגלית השנה הבינלאומית. NME Awards - האלבום הגרוע של השנה. MTV Video Music Awards - סינמטוגרפיה הטובה של השנה וקליפ השנה בקטגוריית גברים. World Music Awards - תגלית השנה בעולם והזמר הבריטי הנמכר של השנה בעולם. Teen Choice Awards (ארצות הברית) - בחירת אומן השנה. אתר האינטרנט הרשמי של ג'יימס בלאנט (באנגלית) ג'יימס בלאנט, ברשת החברתית פייסבוק ג'יימס בלאנט, ברשת החברתית אקס (טוויטר) ג'יימס בלאנט, ברשת החברתית אינסטגרם ג'יימס בלאנט, סרטונים בערוץ היוטיוב ג'יימס בלאנט, במסד הנתונים הקולנועיים IMDb (באנגלית) ג'יימס בלאנט, באתר אפל מיוזיק (באנגלית) ג'יימס בלאנט, באתר ספוטיפיי ג'יימס בלאנט, באתר סאונדקלאוד (באנגלית) ג'יימס בלאנט, באתר Last.fm (באנגלית) ג'יימס בלאנט, באתר AllMusic (באנגלית) ג'יימס בלאנט, באתר MusicBrainz (באנגלית) ג'יימס בלאנט, באתר דיזר ג'יימס בלאנט, באתר Yandex.Music (ברוסית) ג'יימס בלאנט, באתר Discogs (באנגלית) ג'יימס בלאנט, באתר Songkick (באנגלית) ג'יימס בלאנט, באתר SecondHandSongs ג'יימס בלאנט, באתר בילבורד (באנגלית) ג'יימס בלאנט, באתר טיידל (באנגלית) שי סגל‏, ג'יימס בלאנט מתנצל על הלהיט "את יפה", באתר וואלה, 21 באוקטובר 2014 האלבומים והסינגלים של ג'יימס בלאנט ברדיו מוסיכיף 69FM. אסף נבו, ‏ג'יימס בלאנט יופיע לראשונה בישראל, באתר ‏מאקו‏, 19 בנובמבר 2014 דבורי ויינר, ‏נסיך אמיתי: כל מה שרציתם לדעת על ג'יימס בלאנט ולא העזתם לשאול, באתר ‏מאקו‏, 28 בדצמבר 2014 עידן בלאופלד, ‏השירים הכי יפים של ג'יימס בלאנט, באתר ‏מאקו‏, 4 בינואר 2015 עידו שחם, עכבר העיר אונליין, החייל האמיץ בלאנט: מהצבא הבריטי לצמרת הפופ, באתר הארץ, 16 בינואר 2015 אסף נבו, ‏ג'יימס בלאנט: "יהיה שלום רק כשישראל והפלסטינים יתפשרו", באתר ‏מאקו‏, 28 בינואר 2015 שגיא בן נון‏, ג'יימס בלאנט: "אין לי בעיה עם ההגדרה 'זמר של להיט אחד'. שיר אחד זה כל מה שצריך". ריאיון, באתר וואלה, 29 בינואר 2015 סגול 59, עכבר העיר אונליין, ג'יימס בלאנט: "שיר טוב אחד זה כל מה שצריך", באתר הארץ, 29 בינואר 2015 עמי פרידמן, ג'יימס בלאנט: "קשה לעבור מהצבא למוזיקה", 29 בינואר 2015 אמיר סומר, מתוק ומקצועי: ג'יימס בלאנט שווה הרעלת סוכר, באתר nrg‏, 8 בפברואר 2015 מערכת mako מוזיקה, ‏לג'יימס בלאנט יש "משהו עצום להראות לכם", באתר ‏מאקו‏, 24 בינואר 2017 History of the NME Awards